OzLabs/hebrew-wiki-articles huggingface dataset:
אוכלי פרחים

[[לונכורה מהמין Lonchura nigriceps ניזונה מפרח לנטנה.]]
[[איגואנת המדבר ניזונה מפרח.]]

אוכלי פרחים (אנגלית: Florivore) הם בעלי חיים צמחוניים הניזונים מפרחים של צמחים שונים. מינים אלה אינם מסתמכים על האכלה זו ורובם הגדול ניזונים מסוגים נוספים של אכילת צמחים:
* אוכלי עלים (Folivore) - מינים הניזונים מעלי עצים ועשבים.
* יונקי צוף (Nectarivory) - מינים הניזונים מהצוף אשר מפריש הפרח בתמורה להאבקה.
* אוכלי אבקה (Palynivory) - מינים כמו דבורים הניזונים מהאבקה של הפרחים.
* אוכלי פירות (Frugivore) - מינים הניזונים מפירות שונים של הצמחים, לעיתים רבות בתמורה להפצת הפרי.

באופן כללי הפרחים הם רכיב קטן של הצמח הדומה לעלה, ולמעט חלקי הצוף והאבקה אינם טעימים או אכילים. למרות זאת הם רכים והם חסרי רעלים בהם מאחר שמטרתם למשוך בעלי חיים לקרבם. מספר צמחים מתגוננים מאוכלי פרחים מזיקים באמצעות "שומרי ראש" יונקי צוף כמו דבורים, צופיות או קוליבריים המגרשים כל אורח זר (כדי לשמור לעצמם את הצוף).

חלק מהמינים האוכלים פרחים בטבע בעלי מאפיינים לאכילה של חלקי צמחים נוספים כמו קליפות עץ, שורשים וכו'. מינים רבים מהרשימה הם גם אוכלי כל ויגוונו בחרקים קטנים.

==דוגמאות==
מינים אלה אינם ניזונים באופן רשמי מהפרחים אלא ממאכלים נוספים אך מבין המינים שנצפו ניזונים בצורה זו ישנם את מרבית התוכאים למיניהם (לוריים, קקדואיים, דררות, תוכונים, ארות ונסטורים), קוליבריים וצופיתיים השותים את הצוף ולעיתים גם אוכלים חלק מהפרח עצמו, טוראקיים, טוקניים וכמה ציפורי שיר כמו פרושיים, אסטרילדיים, פזאיים ודרוריים שונים. גם אווזים ופסיונים יגוונו בפרחי קרקע.

מינים נוספים שיאכלו פרחים הם מכרסמים רבים, פרימטים שונים, דובים, ראקוניים וכיסאים שונים. מינים צמחוניים כמו איילים או אנטילופות וכן חזירי בר ילעסו פרחים הגדלים על הקרקע או שנפלו מהעצים. מבין הזוחלים נצפו איגואנה מצויצת וצבים יבשתיים לוחכים פרחים. צמחי מים בעלי פרחים יאכלו בידי ההיפופוטם, הקפיבארה ואייל קורא ואף בידי תחשי נהרות או דגים שונים.

חסרי חוליות רבים יגוונו עם אכילת עלים ואבקה גם באכילת פרחים שונים, ביניהם חגבאים, פשפשאים שונים, נמלים, דבורים וצרעות, רכיכות כמו חלזון הגינה ורבי רגליים.

==הערות שוליים==

קטגוריה:אוכלי צמחים
מוריס מיינור (1928)

מוריס מיינור (1928) (באנגלית: Morris Minor (1928)) היא מכונית קטנה אשר יוצרה במספר תצורות מתוצרת יצרנית הרכב הבריטית Morris Motors Limited אשר יוצרה בין השנים 1928 – 1934 בבריטניה.

===תצורות===

* 2 דלתות, 4 מושבים, דגם "fabric saloon" - סדאן.
* 2 דלתות, 4 מושבים, דגם "coachbuilt saloon".
* 4 דלתות, 4 מושבים, דגם "coachbuilt saloon".
* 2 דלתות, 4 מושבים, דגם "tourer" .
* 2 דלתות, 2 מושבים - סמי ספורט.
* 2 דלתות, 2 מושבים - דגם "S.V".
* 2 דלתות - קופה מיוחדת (Special Coupé).
* 5 דלתות - מסחרית.

==="מוריס מיינור"===
* יוצרו 86,318 יחידות. ב-39,087 יחידות הורכבו מנועי "מוריס", ב-47,231 יחידות הורכבו מנועי "וולסלי".
* מנוע קדמי.
* מנוע בנזין.
* סוג הנעה: הנעה אחורית.
* מנוע קירור מים.
* פיר מדחף: בתוך צינור מומנט.
* מערכת חשמל - 6 וולט.
* מצמד: צלחת אחת יבשה.

==תמונות==
<gallery mode="packed" heights="120">
קובץ:MHV Morris Minor 1931.jpg | "מוריס מיינור", שנת 1931 - קבריולה
קובץ:1929 Morris Minor 850cc Front.jpg | "מוריס מיינור", שנת 1929
קובץ:Morris Minor Family Eight Sports Coupe 1932 (10124029065).jpg | "מוריס מיינור", דגם "Family Eight Sports Coupe", שנת 1932 
קובץ:MHV Morris Minor fabric saloon 1928.jpg | "מוריס מיינור", שנת 1928 דגם "fabric saloon"
קובץ:Morris Minor (1933) - 9136624225.jpg | "מוריס מיינור", שנת 1933
קובץ:1929 Morris Minor 850cc Rear.jpg | "מוריס מיינור", שנת 1929
קובץ:1928MorrisMinor.jpg | "מוריס מיינור", שנת 1928
קובץ:1931 Morris Minor Flat Nose Jarvis 2 seat tourer.jpg | "מוריס מיינור", 2 מושבים, דגם "tourer", שנת 1931
</gallery>

==ראו גם==
* מוריס 14
* מוריס 8

==קישורים חיצוניים==

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות מסחריות
קטגוריה:דגמי מכוניות שהושקו ב-1928
קטגוריה:מכוניות בריטיות
מיינור (1928)
בוורלי הילס 90210 (2019)

בוורלי הילס 90210 (באנגלית: BH90210) היא סדרת טלוויזיה דרמטית-קומית אמריקאית שעלתה לשידור ב-7 באוגוסט 2019 בפוקס. זו הסדרה השישית בזיכיון שהתחיל עם "בוורלי הילס 90210". שחקני הסדרה המקורית ג'ייסון פריסטלי, שאנן דוהרטי, ג'ני גארת', איאן זירינג, גבריאל קרטריס, בריאן אוסטין גרין וטורי ספלינג חוזרים לסדרה החדשה, שבה הם מגלמים גרסה מוגזמת של עצמם ושל מערכות היחסים האמיתיות שביניהם, כל זאת על רקע ניסיון להפיק סדרה ריבוט לסדרת הטלוויזיה המקורית משנת 1990. בישראל הסדרה שודרה ב-yes.

ב-7 בנובמבר 2019 רשת פוקס ביטלה את הסדרה לאחר עונה אחת.

==תקציר העלילה==
העלילה מתמקדת בצוות השחקנים המקורי של סדרת הטלוויזיה בוורלי הילס 90210 - ג'ייסון פריסטלי (ברנדון וולש), שאנן דוהרטי (ברנדה וולש), ג'ני גארת' (קלי טיילור), איאן זירינג (סטיב סנדרס), גבריאל קרטריס (אנדריאה צוקרמן), בריאן אוסטין גרין (דייוויד סילבר) וטורי ספלינג (דונה מרטין) - שכל אחד מהם מגלם הפעם את עצמו, אבל בגרסה בדיונית ומוגזמת.

בחלוף 19 שנה לאחר שנפרדו דרכיהם, עם סיומה של הסדרה המקורית, השחקנים מתאחדים מחדש כדי להפיק ריבוט לסדרה. לשם כך, עליהם ליישב את סכסוכי העבר ההיסטוריים שביניהם, כמו כן על כל אחד מהם להתמודד עם בעיות בחייו האישיים.

==שחקנים ודמויות==
צוות השחקנים הראשי מורכב משחקני הסדרה המקורית המגלמים גרסאות בדיוניות של עצמם. הדמויות הבדיוניות והסיפורים שלהם נוצרו בהשראת אירועים מחייהם האמיתיים של השחקנים.
{| class="wikitable" style="font-size:90%; line-height:1.2"
! שם השחקן/ית
! שם הדמות
! אודות הדמות
|-
! colspan="3" align="center"|תפקידים ראשיים
|-
| colspan="2" align="center"| גבריאל קרטריס || 
|-
| colspan="2" align="center"| שאנן דוהרטי || 
|-
| colspan="2" align="center"| ג'ני גארת' || 
|-
| colspan="2" align="center"| בריאן אוסטין גרין || 
|-
| colspan="2" align="center"| ג'ייסון פריסטלי || 
|-
| colspan="2" align="center"| טורי ספלינג || 
|-
| colspan="2" align="center"| איאן זירינג || 
|-
! colspan="3" align="center"|תפקידי משנה
|-
| colspan="2" align="center"| קרול פוטר || 
|-
| colspan="2" align="center"| כריסטין אליז מקארתי||
|-
| לה-לה אנתוני|| שיי || אשתו הבדיונית של בריאן אוסטין גרין, זמרת היפ הופ מצליחה
|-
| ונסה מינילו|| קמיל || אשתו הבדיונית של ג'ייסון פריסטלי והיחצ"נית שלו
|-
| ג'נה רוזנוב|| סטייסי || אשתו הבדיונית של איאן זירינג שבוגדת בו
|-
| איוון סרגיי|| נייט || בעלה הבדיוני של טורי ספלינג
|-
| טיי ווד || זק || מעריץ אובססיבי של בריאן אוסטין גרין
|-
| קריס קמרון|| קמיל || הבת הבדיונית של ג'ני גארת', שואפת להיות שחקנית
|-
| אוון רודריק|| צ'ז || 
|-
| בראד ברגרון|| מת'יו || 
|-
| דסטיני מילנס|| הת'ר || 
|-
| נטלי שארפ|| אנה || תסריטאית
|-
| ברנדן פני|| וואיט ג'קסון || שומר הראש של ג'ני גארת'
|-
| colspan="2" align="center"| דניס ריצ'רדס || 
|-
|}
הפרק הראשון של הסדרה כולל קטעי ארכיון של לוק פרי, שנפטר זמן קצר לפני תחילת הצילומים. הפרק גם מוקדש לזכרו.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות קומדיה אמריקאיות
קטגוריה:סדרות דרמה אמריקאיות
קטגוריה:בוורלי הילס 90210
קטגוריה:בוורלי הילס בתוכניות טלוויזיה
קטגוריה:אולפני CBS: תוכניות וסדרות
אוקטובר (כתב עת)

גליונות של הירחון, 2016
אוקטובר (ברוסית: Октябрь) הוא ירחון ספרותי הרואה אור מאז 1924 בברית המועצות וברוסיה שלאחר התפרקות ברית המועצות.

== היסטוריה ==
כתב העת נוצר על ידי קבוצת סופרים ומשוררים בשם "אוקטובר" (על שם מהפכת אוקטובר) וגיבש קו קומוניסטי המקורב לתכתיבי המפלגה הקומוניסטית של ברית המועצות. בשנותיו הראשונות היה ביטאון איגוד הכותבים הפרולטרים במוסקבה ולאחר מכן השתייך לאיגוד היוצרים של ברית המועצות. גם בתקופה הקשוחה פחות, ההפשרה של חרושצ'וב, שמר הכתב העת על קו סטליניסטי נוקשה.

בין היתר פורסמו בירחון יצירות מאת סרגיי יסנין, ולדימיר מאיאקובסקי, מיכאיל זושצ'נקו, אנדריי פלטונוב, ארקדי גאידר, אלכסנדר טברדובסקי, קונסטנטין פאוסטובסקי, אלכסיי טלסטוי וולנטין קטייב. כן פורסמו תרגומי שירה כגון יצירות מאת ליון פויכטוונגר, אנרי ברביוס, רומן רולן, תאודור דרייזר, מרטין אנדרסן נקסה, היינריך מאן ועוד, שנודעו בהשקפת עולם סוציאליסטית.

החל משנות השבעים פורסמו גם יצירות ליברליות יותר, אך עדיין היטב בתחומי המותר לפי תכתיבי המפלגה. כך התפרסמו בירחון מיצירות אנטולי ריבקוב, בלה אחמדולינה, אנדריי ווזנסנסקי, יבגני יבטושנקו ועוד.

בתקופת הגלאסנוסט החלו להתפרסם בירחון יצירות שהיו אסורות בברית המועצות, כגון "חיים וגורל" מאת וסילי גרוסמן, שהתפרסם רק ב-1988, אף שחובר כעשרים שנה קודם לכן או המחזה "אדם וחוה" מאת מיכאיל בולגקוב ואף יצירות מאת דיסידנטים כאנדריי סחרוב, אנה אחמטובה, אלכסנדר גאליץ' ואנטון דניקין. כן ראו אור באותה עת יצירות מאת גולים רוסים שהיו אסורים בפרסום כולדימיר נבוקוב, סרגיי דובלטוב ואחרים. באותה עת, עוד טרם התפרקות ברית המועצות, הפך הירחון לכתב העת הראשון שקיבל מימון ממשלתי ללא התערבות בתכנים וסימל את עידן הפרסטרויקה וחופש הביטוי. להגדרה זו הוביל מכתב תמיכה פומבי בירחון שחיברו מספר אנשי רוח, בהם דמיטרי ליכצ'וב, אולג יפרמוב, מארק זכארוב ואלפרד שניטקה.

לאחר התפרקות ברית המועצות המשיך הירחון להופיע.

== תכנים ==
כתב העת מפרסם סיפורים בהמשכים, פואמות, סקירות וביקורת ספרות וקולנוע. זהו כתב העת החשוב ביותר בתחום הקולנוע הסובייטי.

== קישורים חיצוניים ==
* [http://reading-hall.ru/oktyabr/index.php על כתב העת], באתר "חדר קריאה"
* [https://imwerden.de/razdel-2126-str-1.html גליונות נבחרים לעיון מאז 1924]
* [https://magazines.gorky.media/october גליונות לקריאה], מ-1996
* [https://gazeta-licey.ru/news/50947-rozhdyonnyie-v-noyabre-predstavili-zhurnal-oktyabr-so-svoimi-publikatsiyami ערב שירה שארגן הירחון], נובמבר 2016

קטגוריה:ברית המועצות: כתבי עת
קטגוריה:רוסיה: כתבי עת
קטגוריה:עיתונים וכתבי עת קומוניסטים
קטגוריה:כתבי עת ספרותיים
כיבוש תוניס (1574)

כיבוש תוניס בשנת 1574 סימן את הכיבוש האחרון של תוניס על ידי האימפריה העות'מאנית מהאימפריה הספרדית. זה אירוע בעל משמעות רבה, משום שקבע שצפון אפריקה תהיה תחת שלטון מוסלמי ולא נוצרי, וסיים את הכיבוש הספרדי של צפון אפריקה, שהתחיל בזמן איזבלה הראשונה מקסטיליה ופרדיננד השני מאראגון. כיבוש תוניס בשנת 1574 "קבע את השליטה העות'מאנית על המגרב המזרחי והמרכזי".

== רקע ==
הצבא העות'מאני תוקף את לה גולטה, תוניס 1574
תוניס נכבשה בתחילה על ידי העות'מאנים תחת פיקוחו של ברברוסה בשנת 1534. בשנה שלאחר מכן, הקיסר הרומי הקדוש צ'ארלס החמישי יצא במשלחת צבאית גדולה וכבש אותה בחזרה בקרב 1535. הוא הקים חיל מצב ושליט וואסל. המושל של אלג'יר אולוג'י עלי פאשה כבש את תוניס בשנת 1569 עבור האימפריה העות'מאנית, אולם בעקבות הניצחון הנוצרי בשנת 1571 בקרב על לפנטו הצליח ג'ון מאוסטריה לכבוש את תוניס בחזרה באוקטובר 1573.

== כיבוש תוניס ==
בשנת 1574 ניסו וילם מאורנז' ושארל התשיעי מצרפת ניסו להשיג את תמיכתו של השליט העות'מאני סלים השני, כדי לפתוח חזית חדשה נגד מלך ספרד פליפה השני. סלים השני שלח את תמיכתו דרך שליח, שהשתדל ליצור קשר עם ההולנדים עם מוריסקוס המורד בספרד ועם שודדי הים באלג'יר. סלים שלח גם צי גדול לתקוף את תוניס בסתיו 1574 ובכך הצליח להפחית את הלחץ הספרדי על ההולנדים.
הישויות המדיניות במגרב, וסולטנות אפשיד, שכיבוש תוניס נתן לה מרחב נוסף
לקרב לה גולטה, סלים השני גייס צי של בין 250 ל-300 אוניות מלחמה, עם כ-75,000 איש. על הצי העות'מאני פיקד סינאן פאצ'ה ואלג'יי עלי. [9] הצי העות'מאני בשילוב כוחות שנשלחו על ידי מושלי אלג'יר, טריפולי ותוניס, נוצר כוח משולב של כמאה אלף חיילים. הצבא תקף את תוניס ואת לה גולטה; העיר לה גולטה, שהוגנה על ידי 7,000 איש, נפלה ב־24 באוגוסט 1574. הכוחות הנוצרים האחרונים במבצר קטן מול תוניס נכנעו ב־3 בספטמבר 1574.

חואן מאוסטריה ניסה להסיר את המצור עם צי מנאפולי וסיציליה אך נכשל עקב מזג האוויר. הכתר הספרדי, שהיה מעורב מאוד בהולנד ובמחסור גדול בכספים לא הצליח לעזור משמעותית.

סרוואנטס השתתף באירועים אלה כחייל והיה בין כוחותיו של דון חואן מאוסטריה שניסו לחלץ את העיר. הוא טען כי העות'מאנים ביצעו 22 תקיפות נגד מבצר תוניס, ואיבדו 25,000 איש, בעוד שרק 300 נוצרים שרדו. הוא כתב על הקרב:

"בגולטה ובמבצר ביחד, החזיקו בקושי 7,000 חיילים. איך יכול היה כוח כה קטן, נחוש ככל שיהיה, לצאת ולהחזיק בעצמו כנגד צבא אויב כה גדול. ואיך אתה יכול שלא תאבד מעוז כאשר הוא מוקף בצבא עיקש ורב מאוד, ובאדמה שלו?

עבד אל-מליק, מלך מרוקו העתידי, השתתף בכיבוש תוניס 1574 לצד העות'מאנים.

== לאחר הכיבוש ==
הצלחתם של הטורקים בפיקוד אוקשיאלי בקרב גולטה הפחית את הלחץ הספרדי על ההולנדים, והוביל למשא ומתן בוועידת ברדה. עם זאת, לאחר מותו של צ'ארלס התשיעי, במאי 1574, העות'מאנים תמכו במרד 1575–1576, והקימו, בשנת 1582, קונסוליה באנטוורפן (דה טורקס-גריקס נאטי).

העות'מאנים חתמו על הפסקת אש עם ספרד, והעבירו את תשומת ליבם לסכסוך שלהם עם פרס (1578–1590).

הכתר הספרדי הגיע לפשיטת רגל ב־1 בספטמבר 1575.

== הערות שוליים ==

קטגוריה:תוניסיה: היסטוריה
קטגוריה:ספרד: היסטוריה
קטגוריה:צפון אפריקה: היסטוריה
קטגוריה:מלחמות
קטגוריה:היסטוריה אסלאמית
יחסי גרמניה–סינגפור

יחסי גרמניה–סינגפור מתייחסים ליחסים הדו-צדדיים בין רפובליקת סינגפור והרפובליקה הפדרלית של גרמניה. לסינגפור שגרירות בברלין ולגרמניה יש שגרירות בסינגפור.

== היסטוריה ==
השפעה עיקרית שגרמה גרמניה בהיסטוריה המודרנית התרחשה כאשר ה-SMS אמדן פשטה על דרום ודרום-מזרח אסיה במהלך מלחמת העולם הראשונה. הסיירת הקלה ביצעה פשיטה נועזת על נמל פננג הבריטי זמן קצר לאחר תחילת המלחמה, והכניסה את חצי האי המלאי למלחמה. בעקבות המלחמה הקרה בין שנות השבעים והשמונים, קנצלר מערב גרמניה הלמוט שמידט שמר על קשר הדוק עם ראש ממשלת סינגפור לי קואן יו. מין הכלאה של הסחלב נקרא גם על שם הגברת האנלורה "לוקי" שמידט כשביקרה בגן הבוטני בסינגפור בשנת 1978.

== היחסים בין שתי המדינות ==
סינגפור וגרמניה החלו לקשור יחסים באופן פומבי יותר לאחר התפרקות ברית המועצות הקומוניסטית ונפילת מסך הברזל שהביא לאיחוד הרפובליקה הדמוקרטית הגרמנית הרפובליקה הפדרלית הגרמנית.

ב-10 באוגוסט 1973, כוננה סינגפור יחסים עם גרמניה המזרחית.

=== הגנה ===
גרמניה היא חברה בנאט"ו ואילו סינגפור נשארת כחברה בחבר העמים הבריטי, שתיהן כוללות את בריטניה כחברה מובילה וכבעלת ברית. בשנת 2015 צבא סינגפור סיים שדרוג משמעותי של ארסנל השריון, שבו משרד ההגנה רכש טנקי לאופרד 2 כטנק הקרב העיקרי בפעולות שריון בתהליך שנמשך משנת 2008. סדרת הלאופרד 2 החליפה בסופו של דבר את כל טנקי ה-AMX-13 הצרפתיים המזדקנים במאה ה-21, ואילו אימונים צבאיים דו-צדדיים מתקיימים לאחרונה באזור האימונים של נאט"ו בברגן בגרמניה.

סינגפור וגרמניה חתמו על הצהרת כוונות משותפת על שיתוף פעולה באבטחת סייבר ב-6 ביולי 2017. בהתאם להצהרה לסוכנות אבטחת הסייבר בסינגפור ולמשרד החוץ הפדרלי בגרמניה יש חילופי מידע שוטפים, והם חולקים שיטות מומלצות לקידום חדשנות.

=== סחר והשקעה ===
נכון לשנת 2015, מנהיגי גרמניה וסינגפור נפגשו בברלין, ועדיין עובדים על הסכם סחר חופשי בין סינגפור לאיחוד האירופי.

=== ביקורים רשמיים ===
 קנצלר גרמניה שמידט המשיך בביקורי מדינה לא פורמליים, כאשר בשנת 2012 שנפגש עם חברו הוותיק לי קואן יו. ב-2 בנובמבר 2017 הנשיאה חלימה יעקוב אירחה אירוע ממלכתי כאשר נשיא גרמניה פרנק ולטר שטיינמאייר ביקר בסינגפור.

== נציגויות דיפלומטיות ==
שגרירות סניגפור בברלין
גרמניה מחזיקה בסינגפור שגרירות בסינגפור. מאידך, סינגפור מחזיקה בגרמניה שגרירות בברלין ו-3 קונסוליות בהמבורג, מינכן ושטוטגרט.

== קישורים חיצוניים ==

== הערות שוליים ==
נובי מיר

נובי מיר (ברוסית: Но́вый Ми́р, מילולית: "עולם חדש") הוא ירחון ספרותי שראה אור בברית המועצות וברוסיה שלאחר התפרקות ברית המועצות. הירחון נודע בקו הליברלי שלו, שלא היסס למתוח ביקורת על השלטונות ולאתגר את גבולות חופש הביטוי.

== היסטוריה ==
הירחון נוסד בשנת 1925. שמו ניתן כהמשכיות וקריאת תיגר לשמות הירחונים הספרותיים "מיר בוז'י" ("עולם האלוהים"; ראה אור בשנים 1892-1906) ו"סוברמני מיר" ("עולם העכשיו"; 1906-1917). בתחילה שמר הירחון על נאמנות לקווי המפלגה הקומוניסטית של ברית המועצות.

בשנת 1950 התמנה אלכסנדר טברדובסקי לעורכו הראשי של הירחון. מיד לאחר מות סטלין החל לפרסם בירחון דברי ביקורת במסגרת ספרותית. ב-1954 אולץ להתפטר. אולם ב-1958, עם ההפשרה של חרושצ'וב, הושב לתפקידו. החל מאותה עת הפך הירחון לבמה לפרסומים ביקורתיים, שאיתגרו את גבולות חופש הביטוי. המגמה הגיעה לשיא ב-1962 עם פרסום הנובלה "יום אחד בחיי איוואן דניסוביץ'" מאת אלכסנדר סולז'ניצין, שתיאר חיים בגולאג. מגמה זו נמשכה עד 1970, אז אולץ טברדובסקי להתפטר מתפקיד העורך.

בעת הפרסטרויקה גיבש הירחון קו ביקורתי ביותר נגד מוסדות המדינה והמפלגה, כולל מתיחת ביקורת על מיכאיל גורבצ'וב. כן התפרסמו בו לראשונה יצירות אנטי-סובייטיות בולטות של כותבים כג'ורג' אורוול, יוסף ברודסקי, בוריס פסטרנק וולדימיר נבוקוב.

== קישורים חיצוניים ==

* 

* [https://magazines.gorky.media/novyi_mi גליונות לקריאה חופשית]
* 

קטגוריה:ברית המועצות: כתבי עת
קטגוריה:רוסיה: כתבי עת
קטגוריה:כתבי עת ספרותיים
רפאל טולוי

רפאל טולוי (באנגלית: Rafael Tolói; נולד ב-10 באוקטובר 1990) הוא כדורגלן ברזילאי המשחק בעמדת הבלם באטאלנטה ובנבחרת איטליה.

==קריירת מועדונים==

טולוי גדל במחלקת הנוער של גויאס, כשלאחר מכן שיחק בקבוצה הבוגרת במשך שלוש עונות.

ב-5 ביולי 2012, סאו פאולו הודיעה על החתמתו של טולוי בחוזה לחמש שנים. את שערו הראשון במדי הקבוצה הבקיע ב-25 ביולי 2012 במשחק נגד אתלטיקו גויאניינסה.

ב-3 באוגוסט 2013, טולוי הבקיע שער בניצחון 0–2 על בנפיקה ליסבון במסגרת גביע אאוזביו, ניצחון אשר העניק לסאו פאולו את הזכייה בתואר.

ב-31 בינואר 2014, טולוי הושאל לרומא לשארית עונת 14–2013 תמורת חצי מיליון אירו. המעבר נחתם עם אופציית רכישה בתום העונה בסך חמישה וחצי מיליון אירו. את הופעת הבכורה שלו במדי הג'יאלורוסי ערך ב-25 במרץ 2014 בניצחון 1–2 על טורינו. הוא שיחק את מלוא 90 הדקות במשחק זה עקב השעייתו של אל-מהדי בן עטיה, שאותה ספג במחזור הקודם.

== קריירה בינלאומית ==
ב-17 בפברואר 2021 קיבל טולוי אזרחות איטלקית, וב-19 במרץ זומן לראשונה על ידי המאמן רוברטו מאנצ'יני. הוא ערך את הופעת הבכורה בניצחון 0–2 נגד ליטא בוילנה במסגרת מוקדמות מונדיאל 2022.

==תארים==
;סאו פאולו
* גביע סודאמריקנה: 2012
* גביע אאוזביו: 2013

;אטאלנטה
* הליגה האירופית: 2023/2024

;נבחרת איטליה
* אליפות אירופה: יורו 2020

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני סאו פאולו
קטגוריה:כדורגלני רומא
קטגוריה:כדורגלני אטאלנטה
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:ברזילאים שנולדו ב-1990
חיל ההנדסה של צבא ארצות הברית

חיל ההנדסה של צבא ארצות הברית (באנגלית: United States Army Corps of Engineers) הוא כוח של צבא ארצות הברית וסוכנות פדרלית במחלקת ההגנה של ארצות הברית לביצוע עבודות בנייה והנדסה צבאיות ואזרחיות בארצות הברית וברחבי העולם.

המשימות האזרחיות של החיל כוללות בין השאר בנייה ותחזוק של למעלה מ-600 סכרים, תחזוק נמלים, בניית ותחזוק נתיבי שיט אזרחיים (כדוגמת נתיב המים התוך-חופי), שימור ותחזוקת ביצות, תוכנית למניעת הצפות, בניית ותחזוק מתקני אנרגיית מים, מענה לאסונות ברחבי העולם, מחקר ופיתוח בתחום שימור הסביבה והתכנון הלאומי הסביבתי של ארצות הברית.

המשימות הצבאיות של החיל כוללות הספקת כוח לתכנון, בנייה, הפעלה וניהול עבור צבא ארצות הברית, חיל האוויר של ארצות הברית, סוכנויות מחלקת ההגנה, הסוכנות להגנת הסביבה, המחלקה לביטחון המולדת של ארצות הברית, מחלקת המדינה של ארצות הברית ומדינות זרות, מתן תמיכה הנדסית עבור 158 מתקני הצבא ו-90 מתקני חיל האוויר.

==היסטוריה==
ב-16 ביוני 1775 מינה מפקד הצבא הקונטיננטלי ג'ורג' וושינגטון קציני הנדסה לצבאו. ב-16 במרץ 1802 הוקם חיל ההנדסה כמסגרת נפרדת וקבועה בתוך צבא ארצות הברית והוטל עליו האחריות להקמה ותפעול האקדמיה הצבאית של ארצות הברית.

במהלך המאה ה-19 הקים חיל ההנדסה ביצורים על חופי ארצות הברית, מדד דרכים ותעלות למעבר כלי שיט, חקר ומיפה את מערב ארצות הברית ועסק בבניית מבנים ותשתיות בבירה וושינגטון (בהם אנדרטת וושינגטון, בניין ספריית הקונגרס, בניין משרד ההוצאה לאור הממשלתי, בניין הרשות המבצעת, תשתיות הובלת מים לבית הלבן, גשר קבין ג'ון ), שיקם נחלים שנהרסו כתוצאה מהבהלה לזהב בקליפורניה. במאה ה-20 הרחיב החיל את פעילותו כסוכנות פדרלית לבנייה אזרחית, ועסק בתשתיות למניעת הצפות, בניית סכרים ומתקני ייצור אנרגיה הידרואלקטרית ואזורי נופש ברחבי ארצות הברית, כמו כן פיקח על בניית תעלת פנמה.

במלחמת העולם השנייה היה אמון החיל על בניית מתקני הצבא וכוחות האוויר בארצות הברית ומחוצה לה. בין השאר היה אחראי על בניית מתקני פרויקט מנהטן והפנטגון. במהלך המלחמה הקרה עסק החיל בבניית תשתיות צבאיות במדינות בעלות הברית של ארצות הברית כגון ערב הסעודית, טורקיה וישראל. בנוסף בנה מתקנים לנאס"א ולרשות הדואר. לאחר מלחמת המפרץ סייע בשיקום כווית מנזקי הפלישה העיראקית. במבצע חירות מתמשכת היה אמון על בניית תשתיות צבאיות ואזרחיות באפגניסטן ועיראק.

==פעילות בישראל==
בעקבות הסכמי קמפ דייוויד ונסיגת צה"ל מסיני הוטל על חיל ההנדסה האמריקאי להקים בסיסים בנגב תחליפים לבסיסים שיפנה צה"ל, וכך הקים את בסיסי חיל השריון: מחנה שיזפון, בסיס צוקי עובדה ומגן סיירים, ובסיסי חיל האוויר: רמון ועובדה. הוא היה שותף לבניית מחנה נחשונים, בא"ח צנחנים ובא"ח גולני בעקבות הסכם ואי. בין הפעילויות נוספות בהן עסק היו שדרוג בסיסי חיל האוויר במסגרת סיוע החוץ האמריקאי, כולל בניית מכלי דלק תת-קרקעיים, האנגרים ממוגנים ומבנים נוספים, וכן בניית "מתקן 911".

הבינוי במסגרת כספי הסיוע אמריקאי לישראל נעשה על ידי שלוחת חיל ההנדסה האמריקאי באירופה. הוא הגוף אשר מפרסם את המכרז, עורך את ההתקשרות מול הקבלנים, ומנהל את הביצוע בשטח (בתיאום עם נציגי משרד הביטחון וצה"ל).

==קישורים חיצוניים==

* 

* 

==הערות שוליים==

קטגוריה:צבא ארצות הברית
קטגוריה:יחידות הנדסה צבאית
קטגוריה:מחלקת ההגנה של ארצות הברית
אופל ריג'נט

אופל ריג'נט (בגרמנית: Opel Regent, שם רשמי: Opel 24/110) היא מכונית סלון מתוצרת יצרן הרכב הגרמני אופל (בגרמנית: Opel Automobile GmbH) אשר יוצרה בין השנים 1928 – 1929 ברפובליקת ויימאר.

==תצורות==

* 4 דלתות, 6-7 נוסעים - סלון.
* 2 דלתות, 2 מושבים - רודסטר.

=="אופל ריג'נט"==
* יוצרו 25 יחידות.
* מנוע קדמי - 6 ליטר.
* מנוע בנזין.
* מנוע קירור מים.
* צמיגים : 6.75x32
* מחיר היחידה עמד בין 19,500–21,000 רייכסמארק (שנת 1928, בגרמניה).
* במרץ 1929 קנתה ג'נרל מוטורס 80% ממניות "אופל" שהיו בבעלות מיסדה אדם אופל. מכיוון שג'נרל מוטורס חששה מתחרות רבה מדי עם הדגמים המובילים של המותגים שלה : קאדילק וביואיק, היה צורך לקנות בחזרה את כל 25 דגמי ה-"אופל ריג'נט" שנמכרו בעבר.

==ראו גם==
* אופל
* אופל 10/30 PS

== קישורים חיצוניים ==

* [http://www.opel.com/ אופל], האתר הבינלאומי

==הערות שוליים==

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1928
ריג'נט
קטגוריה:כלי רכב גרמניים
בדד (שיר של זוהר ארגוב)

בדד הוא פזמון שכתב עמשי לוין, הלחין עוזי מלמד, וידוע בביצוע של זוהר ארגוב.

==רקע==
השיר נכתב על ידי עמשי לוין לאחר פרידה מחברתו. הוא הוקלט לראשונה על ידי זבדיה לוי ולהקת "העליזים" בשנת 1961. בקרדיטים לשיר חתמו היוצרים בשם העט שלהם: עמוס יהב (מילים) ועוזי יהב (לחן).

בשנת 1969 ביצע את השיר ההרכב "הברנשים של פיאמנטה", שכלל את אלברט פיאמנטה, אהרל'ה קמינסקי ומלחין השיר עוזי מלמד. צ'אבי חתוכה הזמר מאילת הקליט אף הוא את השיר בשנת 1973.

זוהר ארגוב שצפה בחתוכה מבצע את השיר בעת שביקר באילת, החליט להקליט אותו בשנת 1982. השיר נכלל באלבום השלישי של ארגוב, "נכון להיום", וזכה לעיבוד של ננסי ברנדס.

השיר נבחר במקום השלישי במצעד הים תיכוני של ynet, רדיו תל אביב, רדיו חיפה ורדיו דרום, ונבחר במקום השישי ב"מצעד של המדינה".

==קישורים חיצוניים==
* [https://mshironet.mako.co.il/artist?type=lyrics&lang=1&prfid=373&wrkid=549 מילות השיר], באתר שירונט
* [https://www.nli.org.il/he/items/NNL_MUSIC_AL990031566470205171/NLI ביצוע מוקלט של בדד בצירוף מילות השיר באתר הספרייה הלאומית (בביצוע הברנשים של פיאמנטה, הביצוע הראשון)]

==הערות שוליים==

קטגוריה:שירי 1961
קטגוריה:שירי 1982
קטגוריה:שירי זוהר ארגוב
קטגוריה:שירים בעברית
קטגוריה:שירים על בדידות
קטגוריה:שירים על דכדוך
קטגוריה:סינגלים בהוצאת האחים ראובני
ריימונד מאסי

רימונד מרסי (באנגלית: Raymond Massey; 30 באוגוסט 1896 – 29 ביולי 1983) היה שחקן קולנוע וטלוויזיה קנדי-אמריקאי.

==ביוגרפיה==
מאסי נולד בטורונטו, קנדה. במלחמת העולם הראשונה הצטרף לצבא הקנדי, נלחם ונפצע בחזית המערבית בבלגיה. הוא שירת גם כמייג'ור בצבא בתפקיד שליש במלחמת העולם השנייה. ב-1944 קיבל אזרחות אמריקאית.

הוא החל להופיע בתיאטרון ובסרטים אילמים. פריצת הדרך שלו הייתה בשנת 1939 בסרט "אייב לינקולן מאילינוי" בו שיחק בתפקיד ראשי כאברהם לינקולן, תפקיד עליו היה מועמד לפרס אוסקר לשחקן הטוב ביותר.

הוא שיחק בסרטים רבים בתפקידי משנה. תפקיד בולט היה לו בסרט קדמת עדן כאדם טראסק, אבא מסוגר שאינו יכול להראות חיבה לבנו כיילב "כאל" טראסק (ג'יימס דין).

מאסי שיחק גם בסדרות טלוויזיה.

==פילמוגרפיה חלקית==
* שרפה מעל אנגליה (1937) – בתפקיד פליפה השני, מלך ספרד, לצידם של לורנס אוליבייה וויוויאן לי.
* השבוי מזנדה (1937) – בתפקיד מייקל.
* אייב לינקולן באילינוי (1939) – בתפקיד אברהם לינקולן.
* שביל סנטה פה (1940) – בתפקיד ג'ון בראון.
* רעל ותחרה (1944) – לצד קרי גרנט.
* האישה בחלון (1944) – בבימויו של פריץ לאנג.
* האבל יאה לאלקטרה (1947) – לפי מחזה של יוג'ין או'ניל.
* כמעיין המתגבר (1949) – לצד גרי קופר ופטרישה ניל.
* קדמת עדן (1955) – כאדם טראסק, אביו של "כאל" (ג'יימס דין).
* זעקת הקרב (1955) – לפי ספרו של לאון יוריס.
* הערומים והמתים (1958) – לפי ספרו של נורמן מיילר.
* ארמון הקרח (1960) – לפי ספרה של עדנה פרבר.
* זהב מק'קנה (1969) – בתפקיד כומר.

==משפחה==
ריימונד מאסי היה אביהם של השחקנים דניאל ואנה מאסי. אחיו היה וינסנט מאסי שהיה המושל הכללי של קנדה.
==קישורים חיצוניים==

* 
* 

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:מהגרים מקנדה לארצות הברית
קטגוריה:אמריקאים שנולדו ב-1896
קטגוריה:אמריקאים שנפטרו ב-1983
פאול אלפרד ביפלד

פאול אלפרד ביפלד (באנגלית: Paul Alfred Biefeld; 22 במרץ 1867 – 21 ביוני 1943) היה פיזיקאי אמריקאי-גרמני שעל שמו נקרא אפקט ביפלד-בראון.

== ביוגרפיה ==
פאול אלפרד ביפלד נולד ביושטדט בממלכת סקסוניה. בשנת 1881 המשפחה עברה לארצות הברית. הוא למד באוניברסיטת ויסקונסין–מדיסון ובשנת 1894 קיבל תואר בהנדסת חשמל. בשנת 1900 הוא סיים דוקטורט באוניברסיטת ציריך ובאותה שנה התחתן עם אמה באוך, ילידת פרנקפורט.

בשנים 1900–1906 הוא לימד פיזיקה והנדסת חשמל באוניברסיטה בגרמניה. בשנים 1906–1911 הוא היה פרופסור לפיזיקה ואסטרונומיה באקרון. בהמשך הוא עבר לאוניברסיטת דניסון, ולימד שם עד לשנת 1943.

פאול ביפילד ידוע בזכות גילוי אפקט ביפלד-בראון בתקופה שעבד באוניברסיטת דניסון.

== קישורים חיצוניים ==
* [http://ttbrown.com/defying_gravity/12_biefeld-brown.html קורות חיים]

קטגוריה:פיזיקאים אמריקאים
קטגוריה:פיזיקאים גרמנים
קטגוריה:מהגרים מגרמניה לארצות הברית
קטגוריה:בוגרי אוניברסיטת ויסקונסין–מדיסון
קטגוריה:בוגרי אוניברסיטת ציריך
קטגוריה:סגל אוניברסיטת דניסון
קטגוריה:אמריקאים שנולדו ב-1867
קטגוריה:אמריקאים שנפטרו ב-1943
מארק אנדרוז

מארק אנדרוז (באנגלית: Mark Andrews; 19 במאי 1926 – 3 באוקטובר 2020) היה פוליטיקאי אמריקאי, שייצג את מדינת דקוטה הצפונית בבתי הקונגרס של ארצות הברית במשך 23 שנה - תחילה בבית הנבחרים ולאחר מכן בסנאט.

== ביוגרפיה ==
אנדרוז נולד במחוז קאס שבדקוטה הצפונית, שם למד בבית הספר הציבורי של המחוז. ב-1944, בהגיעו לגיל 18, החל אנדרוז ללמוד באקדמיה הצבאית של ארצות הברית. הוא עזב את האקדמיה ב-1946 לאחר ששוחרר בעקבות מוגבלות. לאחר מכן למד באוניברסיטת המדינה של דקוטה הצפונית בפארגו. את לימודיו הגבוהים סיים ב-1949.

בתום לימודיו האקדמיים פנה לחקלאות. במהלך שנות ה-50 של המאה ה-20 החל בפעילות פוליטית, שירת באיגודי חקלאות ובארגונים של המפלגה הרפובליקנית. ב-1962 התמודד אנדרוז לתפקיד מושל דקוטה הצפונית, אך הפסיד למושל המכהן ויליאם גיא בפער של 2,000 קולות בלבד. בשנה שלאחר מכן הוא זכה במועמדות הרפובליקנית למושב בבית הנבחרים של ארצות הברית מטעם מחוז הקונגרס היחידי והכללי של דקוטה הצפונית, כאשר נערכו בחירות מיוחדות עם מותו של חבר הקונגרס היילמאר ניגארד. בבחירות אלה ניצח אנדרוז. הוא נבחר לכהונה מלאה ב-1964 ושירת בבית הנבחרים עד לשנת 1981, ונבחר מחדש כל שנתיים עד אז.

ב-1980 החליט אנדרוז שלא להתמודד בבחירות חוזרות לבית הנבחרים. במקום זאת, הוא התמודד על אחד ממושביה של דקוטה הצפונית בסנאט של ארצות הברית, שאויש במשך עשרות שנים בידי מילטון יאנג, שהודיע כי לא יתמודד לבחירה מחדש ופרש לאחר הבחירות. אנדרוז ניצח בבחירות עם 70% מקולות הבוחרים, וכיהן בסנאט תקופת כהונה בודדה, בשנים 1981–1987. הוא היה יו"ר הוועדה המיוחדת לענייני האינדיאנים בארצות הברית בשנים 1983–1987. לאנדרוז הייתה היסטוריית הצבעות כמעט ליברלית ברוב הקריירה שלו בקונגרס של ארצות הברית.

אנדרוז הובס בבחירות חוזרות ב-1986 על ידי נציב המיסים של דקוטה הצפונית מהמפלגה הדמוקרטית, קנט קונרד, בפער של 2,120 קולות בלבד - אחד מההפסדים הצמודים ביותר בהיסטוריה של הבחירות לסנאט (קונרד זכה ב-49.8% מהקולות בעוד אנדרוז זכה ב-49.1%). בעקבות ההפסד הצמוד פרש אנדרוז מהזירה הפוליטית. הוא הקים חברת ייעוץ בוושינגטון די. סי.. שדה התעופה הבינלאומי גרנד פורקס שבגרנד פורקס קרוי לעיתים "נמל תעופה הבינלאומי מארק אנדרוז", אך השימוש בשם דעך פופולריות ירודה.

הוא היה הרפובליקני האחרון שכיהן בקונגרס מדקוטה הצפונית משלהי כהונתו ב-1987 ועד לבחירתם של ריק ברג לבית הנבחרים וג'ון הובן לסנאט ב-2010, בהתאמה.

נפטר ב-3 באוקטובר 2020. התגורר בעיירה מפלטון שבמדינת הולדתו.

== קישורים חיצוניים ==
* 

קטגוריה:בוגרי האקדמיה הצבאית של ארצות הברית
קטגוריה:בוגרי אוניברסיטת המדינה של דקוטה הצפונית
קטגוריה:חברי בית הנבחרים של ארצות הברית מדקוטה הצפונית
קטגוריה:חברי הסנאט של ארצות הברית מדקוטה הצפונית
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1926
קטגוריה:אמריקאים שנפטרו ב-2020
תובה

איור של [[מבנה הטנק מתחילת המאה ה-21 (מרכבה סימן 4מ)]]
תובה (תֻּבָּה; אולי מן תיבה, באנגלית: Chassis) היא השלדה של רכב קרבי משוריין, שבה נמצאות המערכות האוטומטיביות של כלי הרכב, בהן המנוע, ממסרת, המזקו"ם (או הגלגלים), מכלי דלק ותא הנהג. התובה ממוגנת בדרך כלל במעטפת שריון כבדה.

לעיתים קרובות תובה אחת (למשל של טנק או נגמ"ש) משמשת בסיס למשפחה שלמה של כלי רכב משוריינים. דבר זה נעשה הן בתכנון מראש (תובה אחת מתוכננת למשפחה שלמה של כלי רכב והתקנת המרכבים השונים היא פשוטה יחסית, כגון משפחת הסטרייקר) והן בתכנון שבדיעבד, כלומר בהסבת תובות באופן שלא היה בתכנון המקורי (לדוגמה: הסבת טנק ה-T-55 לנגמ"ש "אכזרית" על ידי צה"ל).

== חלקי התובה ==
* שלדת רכב – המהווה מסגרת לכלי הרכב כולו ואליה מתחברים המכלולים השונים, כגון חטיבת הכוח, מערכות ההנעה והמרכב.
* תא הנהג – נמצא בחזית התובה, וממנו מפעיל הנהג את הכלי ומנווט אותו.
* חטיבת כוח – כוללת את המנוע והממסרת, ומספקת כוח מניע לכלי ולכלל מערכותיו.
* מערכות הנעה:
** המַזְקוֹ"ם (מערכת זחלים, קפיצים ומרכובים) הוא כינוי למכלול המניע של הטנק הכולל זחלים, מַרכּוֹבים (בוגים) וקפיצים (בולמי זעזועים).
** גלגלים אופניים – במספר כלי רק"ם, לרוב נגמ"שים ושריוניות, במקום מזקו"ם מונע כלי הרכב על גבי גלגלים עטויי צמיגים בדומה לטרקטורים ומשאיות כבדות.
* מכלי דלק – נושאים את הדלק הדרוש לפעילות חטיבת הכוח.
* שריון לכלי רכב – לוחות שריון, יציקות פלדה ומיגונים נוספים המגינים על התובה, המערכות המכניות שבה ואנשי הצוות הנמצאים בה.
* מרכב – החלק הייעודי של כלי הרק"ם, המותקן על התובה. דוגמאות למרכבים כוללים: צריח נושא תותח טנק בטנקים, תא לוחמים בנגמ"שים, משגר רקטות או תותח הוביצר בכלי ארטילריה, וכדומה.
* בתובה אפשר גם לשאת תחמושת וציוד נוסף.

== דוגמאות לתובות ידועות ==
התובות שלהלן ידועות ונפוצות ורובן שימשו בסיס למשפחות שלמות של כלי רכב משוריינים:
* M4 שרמן, במקור טנק
* צנטוריון, במקור טנק
* T-55, במקור טנק
* M113, נגמ"ש קל ומשפחת רק"ם
* בראדלי, נגמ"ש בינוני ומשגר רקטות
* סטרייקר, נגמ"ש אופני ומשפחת רק"ם
* מרכבה, טנק מערכה ונגמ"ש כבד

== ראו גם ==
* רכב קרבי משוריין
* טנק
* שלדת רכב

==קישורים חיצוניים==

קטגוריה:הנדסת מכונות
קטגוריה:כלי רכב משוריינים
She's a Lady

She's a Lady (בעברית: היא ליידי) הוא שיר שכתב פול אנקה, ויצא באלבומו Paul Anka '70s (תקליטי RCA מ-1970). ההקלטה המצליחה ביותר של השיר הייתה בביצועו של טום ג'ונס, שיצאה לאור בתחילת 1971. זהו הסינגל של טום ג'ונס שהגיע למקום הגבוה ביותר במצעדים בארצות הברית, והלהיט האחרון שלו שהגיע לעשרת הגדולים של מצעדי בילבורד.

== מצעדים ==
הסינגל "She's a Lady" היה שבוע אחד במקום הראשון במצעד של מגזין Cash Box, ושבוע אחד במקום השני בבילבורד הוט 100, אחרי השיר "Me and Bobby McGee" בביצועה של ג'ניס ג'ופלין. השיר הגיע גם למקום הרביעי במצעד Easy Listening של בילבורד. השיר דורג במקום ה-25 במצעד השנתי של בילבורד לשנת 1971. בקנדה הגיע השיר למקום הראשון במצעד הסינגלים RPM 100.

== ההקלטה של פול אנקה ==
ב-2013 יצא השיר באלבומו של פול אנקה "Duets" בו שרו יחד את השיר אנקה וטום ג'ונס. אנקה שכתב את הבית הראשון של השיר לאלבום הדואטים כי הוא לא אהב את ההתייחסות השובניסטית שבו.

== בי-סייד ==
הבי-סייד של הסינגל היה השיר "My Way" שגם את מילותיו כתב פול אנקה.

== מיקומי שיא ==

== השיר בקולנוע ובטלוויזיה ==
;קולנוע
* 1973 – "That Man Bolt" בביצוע סמנתה נייטינגייל במועדון לילה
* 1995 – "קדילאק של סופשבוע"
* 1993 – "Wilder Napalm"
* 1996 – "קשורות"
* 1998 – "פחד ותיעוב בלאס וגאס"
* 1999 – "אגנס בראון"
* 2000 – "איזה מין שוטרת"
* 2002 – "The Wild Thornberrys Movie"
* 2003 – "שחקי אותה כמו בקהאם"
* 2006 – "חיים בזרם" בביצוע הדמות שמגלם יו ג'קמן, רודי
* 2009 – "Madea Goes to Jail"
* 2014 – "The Little Rascals Save the Day"

;טלוויזיה
* בפרק "Bend Her" בסדרה "פיוצ'רמה" משנת 2003
* פרודיה על השיר בתוכנית ריאליטי בשם "He's a Lady" בערוץ TBS
* השיר שימש כפרסומת למיץ תפוזים בהשתתפות קירה סדג'וויק
* השיר הופיע בפרסומת לסיטקום הבריטי "מה יגידו השכנים?"
* בעונה הרביעית של התוכנית האמריקאית "רוקדים עם כוכבים" לילה עלי ומקסים קמרקובסקי רקדו צ'ה צ'ה צ'ה לצלילי השיר
* בעונה ה-14 של התוכנית "America's Got Talent" זמרת בשם גינגזילה ביצעה את השיר באודישן שלה.

== קישורים חיצוניים ==

== הערות שוליים ==

קטגוריה:שירי טום ג'ונס
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
חצי האי ג'ייסון

חצי האי ג'ייסון (באנגלית: Jason Peninsula) הוא חצי אי גדול בחוף המזרחי של ארץ גרהאם שבאנטארקטיקה. 

בחצי האי, המתנשא מעל מדף הקרח לארסן, מספר פסגות המכוסות ברובן שלג. 

חצי האי משתרע מהמישור הצר שממזרח לכיפת מדיאה ועד כף פראמנס. אורכו של חצי האי 78 קילומטרים. 

== היסטוריה ==
=== גילוי חצי האי ===

מגלה הארצות הנורווגי קארל אנטון לארסן מיפה את חוף אנטארקטיקה באזור זה ב-9 בדצמבר 1893. 

לארסן קרא לאחת מהפסגות "הר ג'ייסון" על שם ספינתו - "ג'ייסון". 

לארסן היה רחוק מכדי למפות את האזור בפירוט, אולם בשנת 1902 המשלחת האנטארקטית השוודית בפיקודו של אוטו נורדנשלד, ראתה את חצי האי מנונאטאק בורכגרווינק, וחשבה כי מדובר באי ולא בחוף היבשת. 

בשנת 1955 סקר שטחי חסות איי פוקלנד מיפה את האזור וקבע כי מדובר בחצי אי גדול.

== לקריאה נוספת ==

<div class="mw-content-ltr">• David J. Cantrill, Imogen Poole, [https://books.google.co.il/books?id=MdN7BwAAQBAJ&pg=PA178&lpg=PA178&dq=%22Jason+Peninsula%22&source=bl&ots=uoBU_3Mles&sig=ACfU3U1HX3CegW-_DC-DlpXvSQ-tjXiiJQ&hl=en&sa=X&ved=2ahUKEwj2y62JiLjkAhXzmFwKHXpDD8o4ChDoATAFegQIBhAB#v=onepage&q=%22Jason%20Peninsula%22&f=false The Vegetation of Antarctica through Geological Time], P 178</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:7498 חצי האי ג'ייסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=7081&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חצי האי ג'ייסון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7498&fid=antgeo_112 תצלום לוויין של אזור חצי האי ג'ייסון]

== הערות שוליים ==

ג'ייסון
ג'ייסון
עמק לינדום

עמק לינדום או עמק לינדם (באנגלית: Lindum Valley) הוא עמק מכוסה קרח, ברכס בריטניה שבאנטארקטיקה. 

פתחו של העמק פונה לכיוון צפון - לתוך קרחון הת'רטון. העמק נמצא 9 קילומטרים מערבית - צפון-מערבית לפסגת דריק. 

== היסטוריה ==
=== מקור השם ===

שמו של העמק ניתן לו על ידי משלחת החקר הגאולוגית של אוניברסיטת ואיקטו מוואיקטו שבניו זילנד, אשר חקרה את האזור בין השנים 1979–1978 בפיקודו של מייקל סלבי.

העמק נקרא על שמו של היישוב לינדום - אתר בבריטניה הרומית (בדומה לאתרים רבים אחרים ברכס בריטניה שנקראים על שם אתרים בבריטניה הרומית).  

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:8861 עמק לינדום] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8473&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR עמק לינדום] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=8861&fid=antgeo_114 תצלום לוויין של אזור עמק לינדום]

== הערות שוליים ==

לינדום
לינדום
לוחום צ'חווימיאני

לוּחוּם צ'חווִימִיאַנִי (בגאורגית: ლუხუმ ჩხვიმიანი; נולד ב-3 במאי 1993) הוא ג'ודוקא גאורגי המתחרה בקטגוריית המשקל עד 60 ק"ג, אלוף העולם (2019).

==קריירה==
צ'חווימיאני נולד במסטיה בשנת 1993, ובשנת 2010 נשלח למועדון דינמו טביליסי. במרץ 2014, זכה צ'חווימיאני במדליה הראשונה שלו בתחרות מהסבב העולמי כאשר זכה במדליית ארד בגראנד פרי טביליסי. בשנת 2015 הוא זכה בשתי מדליות ארד מגראנד סלאם באקו ומגראנד פרי סמסון. במרץ 2017 הוא זכה במדליית זהב בגראנד פרי טביליסי לאחר שניצח בגמר את בן ארצו הגאורגי אמירן פאפינשווילי. בשנת 2018 הוא זכה שוב במדליית זהב מגראנד פרי טביליסי ובמדליית ארד מגראנד סלאם דיסלדורף.

בשנת 2019, הגיעה הפריצה הגדולה של צ'חווימיאני. באליפות אירופה שנערכה באותה השנה במינסק כחלק מהמשחקים האירופיים, הוא זכה במדליית הזהב כאשר בחצי הגמר ניצח את וואליד חיאר הצרפתי וגבר בגמר על פרנסיסקו גאריגוס הספרדי. באליפות העולם באותה השנה צ'חווימיאני הפתיע כאשר זכה במדליית הזהב אף על פי שהגיע לאליפות מדורג במקום התשיעי בעולם. לאחר 5 ניצחונות בקרבות המוקדמים, הוא ניצח בחצי הגמר את ריוג'ו נגיאמה היפני בווזארי לאחר תרגיל סומי-אוטושי בזמן ניקוד זהב. בגמר צ'חווימיאני גבר על שראפודין לוטפילאייב האוזבקי באיפון 18 שניות לסיום לאחר תרגיל טאי-אוטושי. באותה השנה זכה גם במדליית הזהב בגראנד פרי טביליסי.

באולימפיאדת טוקיו 2020, סיים צ'חווימיאני במקום השביעי. לאחר ניצחון באיפון בסיבוב השני על קראמט חוסיינוב האזרי, הוא הפסיד בשלב רבע הגמר ליפני נאוהיסה טקאטו ונשר לקרבות בית הניחומים שם הפסיד לקים וון-ג'ין הדרום-קוריאני והודח.

==פרסים==
*אליפות העולם:
:טוקיו 2019: מדליית זהב בקטגוריית המשקל עד 60 ק"ג
*אליפות אירופה:
:מינסק 2019: מדליית זהב בקטגוריית המשקל עד 60 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי טביליסי 2014: מדליית ארד
:גראנד פרי סמסון 2015: מדליית ארד
:גראנד סלאם באקו 2015: מדליית ארד
:גראנד פרי טביליסי 2017: מדליית זהב
:גראנד סלאם דיסלדורף 2018: מדליית ארד
:גראנד פרי טביליסי 2018: מדליית זהב
:גראנד סלאם דיסלדורף 2019: מדליית ארד
:גראנד פרי טביליסי 2019: מדליית זהב
:גראנד סלאם קאזאן 2021: מדליית זהב

==קישורים חיצוניים==

==הערות שוליים==

קטגוריה:ג'ודוקא גאורגים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת טוקיו (2020)
קטגוריה:גאורגים שנולדו ב-1993
Russian World Studios

Russian World Studios (ברוסית: Всемирные русские студии; מילולית: "אולפני העולם הרוסי") הוא שמם של אולפני קולנוע וטלוויזיה רוסיים שנוסדו בשנת 1984 על ידי יורי סאפרונוב ואנדריי סמירנוב והוא כיום אחת מחברות ההפקה הגדולות ברוסיה. 

בשנת 1992 החברה כבר הפיקה 400 סדרות וסרטי קולנוע והיא עובדת בשיתוף פעולה עם Sony Pictures Television International, Hallmark Entertainment, HBO Films, וחברת Beacon Pictures. האולפנים עוסקים בהפקה ובהפצת סרטים. לחברה אולפנים במוסקבה ובסנקט פטרבורג. 

בסוף 2007 החברה הפכה לחלק מתאגיד "סיסטמה", חברת החזקות הגדולה ביותר ברוסיה. שותפות חדשה זו אפשרה ל-RWS להתמקד בשלושה תחומי צמיחה עיקריים: מתקני אולפן, הרחבת האולפן החדש בסנט פטרסבורג; הפקה, הרחבה ושימוש יעיל בספריית התוכן העצמאית והפצת תוכן על פני פלטפורמות מדיה קיימות וחדשות. 
== הנהלה ==
* יורי אנטולייביץ' סאפרונוב הוא מייסד משותף והמנכ"ל הנוכחי של האולפנים. לפני שהקים אותם בשנת 1984 עם אנדריי סמירנוב, היה סאפרנוב מנכ"ל חברת אינטראקטיב טלוויזיה. בשנת 2011 RWS אורגנה מחדש והפכה לחלק מחברת "סיסטמה" כאשר סאפרונוב מונה לסמנכ"ל הראשון, ראש מחלקת ההפקה. בשנת 2012 מונה למנכ"ל האולפנים. 
* אולגה סינלשצ'יקובה היא סגנית הנשיא לעניינים בינלאומיים. בעלת תואר בעיתונאות ופרסום מאוניברסיטת מוסקבה. לפני שהצטרפה ל-RWS, הייתה מנהלת תפעול בינלאומית בחברת התקשורת VID. היא הייתה באולפנים מאז 1994 שם החלה כמנהלת תפעול בינלאומית. בשנת 2005 הועלתה לדרגה של ראש המבצעים הבינלאומיים ובשנת 2007 לתפקידה הנוכחי בו היא מפקחת על כל הפעולות הבינלאומיות של החברה, כולל פרויקטים של קולנוע וטלוויזיה, רכישות וציוד. היא שימשה כמפיקה בסרט "הרוח", וכמפיקת שותפה לפרויקטים שונים, כולל הסרטים העלילתיים "קליידוסקופ", "אנטי-סם", וכן סדרת הטלוויזיה "אטלנטיס". 

== שירותי הפקת סרטים ==
* סקירת תסריטים, עריכה ועיבוד 
* קבוצות מיקוד 
* תסריטאות 
* השכרת במה 
* חיפוש מיקומים לצילומים וקבלת אישור לביצוע צילומים 
* השכרת ציוד 
* רכבי הובלה וייצור 
* ליהוק 
* בניית תפאורה והשכרה 
* קייטרינג 
* שירותי פוסט-פרודקשן 
== הפקות מקור ==

== הפצה ==
מחלקת ההפצה של RWS הוקמה בשנת 2005 כדי להפיץ פרויקטים בכל הפלטפורמות התפעוליות והמתפתחות. קטלוג RWS כולל מוצרים מז'אנרים ופורמטים שונים כולל סדרות טלוויזיה, סרטים עלילתיים באורך מלא וסרטי טלוויזיה. בנוסף, ערוצים רוסיים ובינלאומיים רכשו זכויות להעלות חלק מהתכנים שלהם, כמו ערוץ הראשון (רוסיה), CTC (הפדרציה הרוסית), 1+1 (אוקראינה), פוקס לייף וערוץ 9 (ישראל).

== קישורים חיצוניים ==
* 

קטגוריה:מוסקבה: חברות
קטגוריה:חברות רוסיות להפקת סרטים
אולפני הקולנוע של סברדלובסק

אחת הכניסות לאולפן.
סטודיו לקולנוע סברדלובסק (ברוסית: Свердловская Киностудия) הוא אולפן קולנוע רוסי שבסיסו ביקטרינבורג (לשעבר סברדלובסק). זהו סטודיו מרכזי אזורי וצעיר ביותר ברוסיה, שהוקם ב -9 בפברואר 1943 בעיצומה של מלחמת העולם השנייה. שנה לאחר מכן, בשנת 1944, הפיק האולפן את סרטו הראשון סילבה - קומדיה מוזיקלית, המבוססת על האופרטה האוסטרית סילבה. זו הייתה אחת המהדורות הפופולריות ביותר בברית המועצות באותה השנה.

בסטודיו זה, השוכן בלב רוסיה, צולמו יותר מ-210 סרטים באורך מלא ו-600 סרטים תיעודיים, מאות סרטי מדע פופולרי, יותר ממאה סרטי הנפשה ולמעלה מ-4,500 יומני קולנוע.

בשנת 1998 בשל היקף העבודה האולפן התמוטט והיה כמעט במצב של פשיטת רגל, אשר התגבר במשך מספר שנים. פעולות שונות של המדינה, שכלל מינוי צוות ניהול חדש ומפיקים עצמאיים בשנים 2003–2008 אפשרו לאולפן לצלם וליצור פרויקטים מצליחים.

הפופולריים ביותר בקרב הקהל המודרני והמוכרים על ידי פסטיבלים רוסיים ובינלאומיים הם הפרויקטים שנוצרו בשנים האחרונות: איגר, ראשונים על הירח, אדמירל וסרט הקולנוע, בית השמש.
== פילמוגרפיה ==

== קישורים חיצוניים ==

* 
* [http://stranamedia.com/Welcome.156.0.html?&L=1 אולפני הקולנוע של סברדלובסק | גרסה אנגלית - אודות החברה] 
* [http://www.kinopoisk.ru/level/10/ord/year/m_act%5Bstudio%5D/10668/m_act%5Ball%5D/ok/ רשימת הסרטים שהופקו] באתר Kinopoisk.ru

קטגוריה:חברות רוסיות להפקת סרטים
קטגוריה:אולפני קולנוע
קטגוריה:קולנוע בברית המועצות
קטגוריה:דפים עם תרגומים שלא נסקרו
הכנסייה השחורה

הכנסייה השחורה (גרמנית: Schwarze Kirche; רומנית: Biserica Neagră) היא כנסייה בבראשוב, עיר בדרום מזרח טרנסילבניה ברומניה. היא נבנתה על ידי הקהילה הגרמנית של העיר והיא האנדרטה הגותית העיקרית במדינה, בנוסף להיותה אחת ממקומות הפולחן הלותרניים הגדולים והחשובים במדינה.

המבנה הרומי-קתולי נודע במקור כ"כנסיית מרים הקדושה", והוא החליף מבנה ישן אשר שימש לאותה מטרה. בנייתו החלה בסוף המאה ה-14. ניתוח עדויות קשורות הביא מספר חוקרים למסקנה כי העבודות החלו בין 1383 ל־1385, במהלכן העסיקו עובדים ובעלי מלאכה בולגרים שהמשיכו להקים את המושבה הבולגרית בבראשוב. 

על פי אגדה פופולרית, ילד גרמני הפריע לפועלים הבולגרים ואמר להם שאחד הקירות נטוי. אחד הפועלים דחף את הילד ממגדל הכנסייה ואז החביא את גווייתו בכנסייה כדי להסתיר את פשעו.

המבנה נהרס בחלקו במהלך שרפה גדולה שפרצה בזמן פלישת כוחות הבסבורג ב־21 באפריל 1689 (במהלך המלחמה הטורקית הגדולה) ומאז היא נודעת כ"כנסייה השחורה". חלק גדול מהמבנה הפנימי עבר שינוי במהלך המאה ה-18, תוך התייחסות לעיצוב המקורי.

==קישורים חיצוניים==

* 

==הערות שוליים==

קטגוריה:בראשוב
קטגוריה:רומניה: כנסיות
קטגוריה:סקסונים טרנסילבנים
אופיר (קואופרטיב ספנות)

אופיר היה קואופרטיב ספנות, שפעל מישראל בשנות ה-50 וה-60.

הקואפרטיב נוסד בשנת 1949 על ידי חיילים משוחררי חיל הים שביקשו לקיים ספנות בקואפרטיב. הם רכשו בדנמרק ספינה ישנה בשם מרקור, שינו את שמה ל"מסדה" והניפו עליה את דגל ישראל. את הכסף לרכישת הספינה אספו מהחברים ומהלוואות שניתנו על ידי בנק הפועלים והמרכז לקואפרציה. בהתחלה הפליגה מסדה לאיסלנד, ממנה הביאה משלוח דגים לאיטליה. מסדה יועדה לבצע הפלגות בים התיכון, אולם בטרם הגיעה לחיפה טבעה ליד איטליה, ב-28 במרץ 1950 ושישה מאנשי צוותה, בהם שלושה מחברי הקואפרטיב, נספו. צוות בדיקה של משרד התחבורה, שכלל את זאב הים, ציין מספר גורמים אפשריים לטביעת מסדה, בהם חבטות בתחתית שלא נבדקו, חלונות שלא נסגרו כראוי, מטען עודף, צוות לא מיומן וחוסר בהירות לגבי חלוקת התפקידים בין אנשי הצוות. הקצין הראשון של האנייה, אנוש שטמפר, הועמד לדין על גרימת מות ברשלנות ונידון לשנת מאסר.

במקום מסדה, רכש הקואפרטיב בשיתוף עם חברת שוהם ההסתדרותית את האוניה יאפוס, שנבנתה בשנת 1921 וחודשה בשנת 1948. במהלך הפלגתה לישראל נכנסה יאפוס למצוקה וקראה לעזרה אך התגברה והצליחה להגיע לחוף מבטחים. היא הגיעה לחיפה בדצמבר 1950 ושמה הוסב ל"השלושה" לזכר שלושת חברי הקואפרטיב שנספו בטביעת מסדה.

בתחילת 1951 רכש הקואפרטיב אניה שנייה.

ביוני 1956 נכתב בהארץ על הקואפרטיב:
:"מניסיונו של קואופרטיב "אופיר", אנו יכולים ללמוד ... המפעל, שנוסד על ידי צעירים נלהבים שלא היה להם הניסיון המספיק עלה בקרבנות אדם (טביעת "מסדה") ובבזבוז כספים. משברים חברתיים עברו על הקבוצה, עשרות חברים נטשו אח המפעל, וכיום לאחר שבע שנים, נדמה כי מלבד הניסיון המקצועי שרכשו להם החברים לא נתרם הרבה לקדום הענף. אנשי "אופיר" מאשימים את חב' "צים" שהיא מגבילה אפשרויותיהם, ומנסים להשתחרר מאפוטרופסותה של החברה הלאומית."

בשנות ה-60 הקואפרטיב התפתח וצבר גירעונות כבדים. ב-23 בינואר 1967 טבעה "השלושה" על צוותה, בנסיבות שלא בוררו עד תום. בספטמבר 1968 הועברה הפעילות של הקואפרטיב לידי חברת צים.

==הערות שוליים==

קטגוריה:חברות ספנות ישראליות
קטגוריה:ישראל: חברות שהוקמו ב-1949
בישוף אדום דרומי

בישוף אדום דרומי (שם מדעי: Euplectes orix; במונחי האקדמיה ללשון העברית מכונה: שַׁזְרָן) הוא מין של ציפור קטנה ממשפחת האורגיים. הבישוף מצוי בטבע ביצות וערבות הסוואנה של אפריקה מדרום לקו המשווה. צפונה לו שוכן מין דומה - בישוף אדום צפוני שבעבר נחשב לתת-מין שלו. הוא קטן מעט מקרובו.
== מאפיינים ==
מין זה מגיע לאורך 10–11 ס"מ והוא בעל דו-צורתיות זוויגית. הנקבות קטנות מהזכרים וצבעם דהוי יותר. הזכרים בעלי נוצות חזה ובטן שחורות ושאר הגוף בעל נוצות כתומות בוהקות עם כנפיים אפורות המזכירות צבע של דרורים. הראש כתום אך הפנים שחורות וכן העיניים והמקור הגדול שחורים.

התפוצה של מין זה היא מדרום אפריקה בדרום ועד אנגולה בצפון, מזרחה דרך הרפובליקה הדמוקרטית של קונגו, צפון זמביה, דרום אוגנדה, צפון-מזרח ניגריה ודרום-מערב קניה. היא לא מצויה במדבר נמיב ובקלהרי.

הציפור חיה באזורי עשבים שונים בסוואנה לרבות עשב יבש וצמחייה יבשה אך בעונת הרבייה היא מצויה באזורים שופעי מים סביב עשבים גבוהים, סוף, גומא וגידולים של קנה סוכר. היא ניזונה בעיקר מזרעים שונים ומחרקים.

כמו מרבית האורגיים היא מייצרת קן כדורי שנבנה באריגה. זהו מין פוליגמי והזכר מזדווג עם נקבות רבות להם הוא בונה מבחר קנים. הנקבות מטילות 2–4 ביצים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:אורגיים
קטגוריה:אנגולה: עופות
קטגוריה:זמביה: עופות
קטגוריה:בעלי חיים שתוארו ב-1758
קטגוריה:עופות הסוואנה האפריקנית
יחסי סיישל–ספרד

יחסי סיישל–ספרד הם היחסים הדיפלומטיים הרשמיים שבין הרפובליקה של סיישל לבין ממלכת ספרד.

== סקירה כללית ==
היחסים הדו-צדדיים שבין רפובליקת סיישל לממלכת ספרד נחשבים מצוינים. הם הצטמצמו מעט ב בעקבות דיג מוגבר ספרדי באזור. נכון ל-2019, שלושים ספינות ספרדיות (עליהן מתנוסס דגל ספרד או שבעל הספינה בעל אזרחות ספרדית) משתמשות בנמלה של ויקטוריה בירת סיישל כבסיס לפעילותן. ספרד עוזרת לסיישל בלחימה נגד שודדי הים.

ספרד וסיישל משתפות פעולה בתחום המים והאנרגיה המתחדשת ואף נערך ביקור בספרד של נשיא תאגיד המים של סיישל לצורכי התרשמות.

== נציגויות דיפלומטיות ==
* סיישל אינה מיוצגת בספרד בדרג השגרירות. סיישל מיוצגת בספרד בדרג הקונסולרי באמצעות שלוש קונסוליות הנמצאות בערים: מדריד (עיר הבירה של ספרד), ברצלונה, וולנסיה. סיישל האמינה את שגרירותה שבפריז, בירת צרפת, על ספרד.
* ספרד אינה מיוצגת בסיישל בדרג השגרירות. ספרד מיוצגת בסיישל בדרג הקונסולרי באמצעות קונסוליה רשמית שהיא מחזיקה בויקטוריה, בירת המדינה. ספרד האמינה את שגרירותה שבאדיס אבבה, בירת אתיופיה, על סיישל.

== קישורים חיצוניים ==
* [http://www.exteriores.gob.es/Documents/FichasPais/SEYCHELLES_FICHA%20PAIS.pdf Ficha de Seychelles], משרד החוץ הספרדי

== הערות שוליים ==
רפאל שרף

רפאל פליקס שרף (באנגלית: Rafael Felix Scharf; 1914, קרקוב – 16 בספטמבר 2003, לונדון) היה עיתונאי וממייסדי "Jewish Quarterly Review".

==קורות חיים==
שרף למד בגימנסיה העברית בקרקוב, והוא ציין במיוחד את המורה לעברית בנציון רפפורט בספרו "Poland, What have I to do with Thee" ("פולין, מה עלי לעשות איתך"). שרף סיים את לימודי המשפטים באוניברסיטה היגלונית ובשנת 1938 נסע לאנגליה, שם קיבל אזרחות בריטית. הוא היה חייל בצבא הבריטי במלחמת העולם השנייה. לאחר המלחמה עבד ביחידה להכנת חומר משפטי לשימוש במשפטיהם של פושעי מלחמה. הוא היה אחד הכותבים ב-"Jewish Quarterly Review" וממקימי המכון ללימודים פולניים-יהודיים (The Institute for Polish-Jewish Studies (IPJS)) ב-1984 באוקספורד. לאחר פטירת אלכסנדר ברנפס, שיף טיפל בארכיון הצילומים העשיר של ברנפס והעביר אותו ליד ושם.

הוא היה סגן נשיא האיגוד הבינלאומי של יאנוש קורצ'אק בארצות הברית (Janusz Korczak Association of the USA).

ב-23 בנובמבר 1993 הוענק לו צלב מסדר ההצטיינות של הרפובליקה הפולנית .

== קישורים חיצוניים ==
* [https://sztetl.org.pl/en/biographies/3707-scharf-rafael-felix ביוגרפיה של רפאל שרף] באתר "שטעטל" 

==הערות שוליים==

קטגוריה:יהודים פולנים
קטגוריה:קרקוב: אישים
קטגוריה:יהודים בצבא הבריטי במלחמת העולם השנייה
קטגוריה:עיתונאים יהודים בריטים
קטגוריה:משפטנים יהודים בריטים
קטגוריה:בוגרי האוניברסיטה היגלונית
קטגוריה:פולנים שנולדו ב-1914
קטגוריה:בריטים שנולדו ב-1914
קטגוריה:אנגלים שנפטרו ב-2003
ז'וליאן לפרס

ז'וליאן לפרס (בצרפתית: Julien Lepers; נולד ב-12 באוגוסט 1949) הוא מגיש טלוויזיה צרפתי.

==חיים אישיים==
לפרס נולד בפריז כבנם של זמרת ומנצח בתזמורת, הוא גדל באנטיב.

הוא למד משפטים באוניברסיטת ניס סופיה אנטיפוליס בניס.

==הגשה==
לפרס זכה בתחרות מגישים שאורגנה על ידי תחנת הרדיו "RMC" ומ-1973 עד 1978 שימש כמגיש בתחנה.

ב-1988 החל להנחות את משחק הטלוויזיה "Questions pour un champion".

מ-1992 ועד 1995 הנחה לפרס את תחרות מיס צרפת.

ב-2002 הנחה את תחרות מיס אירופה לצד דיאנה היידן.

ב-1999, 2000, 2005, 2007 ו-2008 היה פרשן הטלוויזיה הצרפתית לתחרות האירוויזיון.

ב-1998 הנחה את התוכנית "C'est l'été" בערוץ France 3.

==מוזיקה==
בין 1978–1979 הקליט ארבעה שירים.

ב-1996 הקליט אלבום עם התזמורות הסימפונית של ברטיסלאבה.

==עבודות אחרות==
ב-2009 הופיע בפרסומת ברדיו ל-"Saint-Yorre", מותג מים מינרלים.

ב-2011 היה חבר בצוות השופטים של "Prix Iznogoud", פסטיבל קומדייה הנערך בהשראנט הימי.

ב-2011 גם פרסם את הספר שכתב "Les fautes de Français ? Plus jamais !".

הוא הופיע בתפקיד עצמו במספר סרטים.

==קישורים חיצוניים==

* [https://www.gala.fr/stars_et_gotha/julien_lepers פרופיל] באתר gala

==הערות שוליים==

קטגוריה:מנחי טלוויזיה צרפתים
קטגוריה:מנחי תחרויות יופי
קטגוריה:צרפתים שנולדו ב-1949